**Rasmus Ruusunen** (s. 26. syyskuuta 2003 Helsinki) on suomalainen jääkiekkoilija, joka pelaa Mestis-joukkue Imatran Ketterässä vuokralla SM-liigajoukkue Saimaan Pallosta. Hän on pelipaikaltaan vasen laitahyökkääjä. Lisäksi Vuosaaren Viikinkien kasvatti.

Ura
---

### Seuraura

Ruusunen on Vuosaaren Viikinkien kasvatti. Hän siirtyi C-juniori-ikäisenä Jokereihin kaudeksi 2018–2019. Ruusunen voitti kauden päätteeksi sekä B-nuorten SM-hopeaa että C-nuorten Suomenmestaruuden. Kaudeksi 2019–2020 hän siirtyi Helsingin IFK:n organisaatioon, jossa suurin osa Ruususen kaudesta eteni seuran A-nuorissa.

Kaudeksi 2021–2022 Ruusunen nimettiin HIFK:n U20-joukkueen kapteeniksi. Hän oli tehoilla 15+13=28 joukkueen kolmanneksi paras maalintekijä ja neljänneksi paras pistemies. Ruusunen debytoi samalla kaudella myös seuran SM-liigajoukkueessa. Hän teki miesten pääsarjadebyyttinsä Mestarien liigan kolmannella kierroksella 2. syyskuuta 2021 sveitsiläistä ZSC Lionsia vastaan. Ruusunen merkittiin HIFK:n nelosketjun vasempaan laitaan Micke-Max Åstenin ja Elis Heden viereen. Hän sai ottelussa jääaikaa 1.57 minuuttia. Ruusunen pelasi kaksi CHL-ottelua ilman tehopisteitä, mutta hän ei kuitenkaan debytoinut SM-liigassa.

Ruusunen siirtyi kaudeksi 2022–2023 2+1-vuotisella juniorisopimuksella Saimaan Palloon. Hän aloitti kauden seuran U20-joukkueessa. Ruusunen debytoi myös SaiPan SM-liigajoukkueessa, jossa hän pelasi kauden aikana neljä runkosarjaottelua ilman tehopisteitä. Ruusunen teki liigadebyyttinsä 1. marraskuuta 2022 Tapparaa vastaan. Hänet merkittiin SaiPan 13. hyökkääjäksi. Ruusunen sai ottelussa jääaikaa 1.36 minuuttia. Joulukuussa SaiPa lainasi hänet vuoden 2022 loppuun asti kestävällä sopimuksella Mestis-joukkue Kiekko-Espooseen paikkaamaan loukkaantumisia. Tammikuussa 2023 Ruususen lainasopimusta jatkettiin kauden loppuun. Hän pelasi Mestiksessä kaikkiaan 23 runkosarjaottelua tehopistein 4+7=11 ja 12 playoff-ottelua tehden yhden syöttöpisteen. Ruusunen voitti kauden päätteeksi Mestiksen mestaruuden.

Ruusunen pelasi kauden 2023–2024 aikana SaiPan SM-liigajoukkueessa 25 runkosarjaottelua tehden yhden maalin, joka syntyi runkosarjan avauskierroksella 13. syyskuuta 2023 vieraissa KalPaa vastaan. Hänen osumansa hyväksyttiin videotarkistuksen jälkeen. Ruusunen pelasi reilu puolet alkukaudestaan kuitenkin seuran U20-joukkueessa. Maaliskuussa 2024 SaiPa vuokrasi hänet loppukaudeksi Mestis-joukkue Imatran Ketterään.

### Maajoukkueura

Ruusunen pelasi alle 18-vuotiaiden MM-kilpailuissa vuonna 2021, jolloin hän toimi Suomen varakapteenina. Ruusunen valittiin Venäjää vastaan pelatun avausottelun päätteeksi joukkueensa ottelun parhaaksi pelaajaksi. Hän pelasi myös World U-17 Hockey Challengessa vuonna 2019. Yhteensä Ruusunen on pelannut 12 nuorten ja 37 poikien maaottelua.

Ruusunen valittiin Viljam Sandvikin ohella kaikkien aikojen ensimmäisinä valintahetkellä Vuosaaren Viikinkejä edustaneina pelaajina Pohjola-leirille vuonna 2018.

Pelityyli
---------

*EP Rinkside*-sivuston mukaan Ruusunen on kokonaisvaltainen laitahyökkääjä, jonka voi sijoittaa mihin tahansa ketjuun luistelunsa, energiansa ja kahden suunnan pelinsä ansiosta.

Muuta
-----

Ruusunen on pelannut myös jääpalloa hyökkääjänä Botniassa. Hän debytoi kaudella 2017–2018 seuran miesten joukkueessa Bandyliigassa vain 14-vuotiaana 10. tammikuuta 2018 vieraissa Warkauden Pallo -35:tä vastaan. Ruusunen edusti Suomea myös lajin alle 15-vuotiaiden MM-kilpailuissa vuonna 2018, jolloin Salin voitti pronssia.

Ruusunen harrasti lapsena myös jalkapalloa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | HIFK | A-SM | 34 | 3 | 9 | 12 | 22 | – | – | – | – | – |
| 2020–2021 | HIFK | U20-SM | 21 | 2 | 6 | 8 | 10 | – | – | – | – | – | U18 | 7 | 0 | 0 | 0 | 4 |
| 2021–2022 | HIFK **(C)** | U20-SM | 40 | 15 | 13 | 28 | 16 | – | – | – | – | – |
| 2022–2023 | SaiPa | U20-SM | 27 | 9 | 13 | 22 | 18 | – | – | – | – | – |
|  | SaiPa | SM-liiga | 4 | 0 | 0 | 0 | 4 | – | – | – | – | – |
|  | Kiekko-Espoo | Mestis | 23 | 4 | 7 | 11 | 8 | 12 | 0 | 1 | 1 | 0 |
| 1 kausi | yhteensä | SM-liiga | 4 | 0 | 0 | 0 | 4 | – | – | – | – | – |
| 1 kausi | yhteensä | Mestisa | 23 | 4 | 7 | 11 | 8 | 12 | 0 | 1 | 1 | 0 |

Lähteet
-------

* Rasmus Ruusunen The Internet Hockey Databasessa (englanniksi)
* Rasmus Ruusunen Eurohockey-sivustolla (englanniksi)
* Rasmus Ruusunen *Elite Prospects*. Everysport Media Group AB.  (englanniksi)

### Viitteet

1. 1 2  Kollien kapteenisto kaudelle 2021-2022 on valittu *hifkishockey.fi*.  23.6.2021. HIFK Ishockey rf. Viitattu 6.9.2021.
2. 1 2  Tilastot - Rasmus Ruusunen - Kausi 2022-2023 *liiga.fi*. Jääkiekon SM-liiga Oy. Viitattu 4.1.2023.
3. 1 2 3 4 5 6  Rasmus Ruusunen *Elite Prospects*. Everysport Media Group AB.  (englanniksi)
4. ↑  Elite Prospects - HIFK U20 *eliteprospects.com*. Everysport Media Group AB. Viitattu 21.5.2022. (englanniksi)
5. ↑  Matches *championshockeyleague.com*.  2.9.2021. Champions Hockey League (CHL) AG. Viitattu 6.9.2021. (englanniksi)
6. ↑  Matches *championshockeyleague.com*.  2.9.2021. Champions Hockey League (CHL) AG. Viitattu 6.9.2021. (englanniksi)
7. ↑  Olhaver, Irving ja Meskanen SaiPaan *saipa.fi*.  28.4.2022. Liiga-SaiPa Oy. Viitattu 21.5.2022.
8. ↑  Saipa - Tappara, 1.11.2022 *liiga.fi*.  1.11.2022. Jääkiekon SM-liiga Oy. Viitattu 4.1.2023.
9. ↑  Saipa - Tappara, 1.11.2022 *liiga.fi*.  1.11.2022. Jääkiekon SM-liiga Oy. Viitattu 4.1.2023.
10. ↑  Kiekko-Espoo Twitterissä *twitter.com*.  9.12.2022. Kiekko-Espoo Oy. Viitattu 4.1.2023.
11. ↑  Rasmus Ruususen laina Kiekko-Espoossa jatkuu *saipa.fi*.  4.1.2023. Liiga-SaiPa Oy. Viitattu 4.1.2023.
12. ↑  Kalpa - Saipa, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
13. ↑  RoKi ja Ketterä saavat nuorta voimaa hyökkäykseensä Liiga-seuroista *Jatkoaika.com*.  7.3.2024. Jatkoaika r.y. Viitattu 7.3.2024.
14. ↑  BEST PLAYER OF THE GAME SELECTED BY THE TEAM (pdf) *iihf.com*.  6.5.2021. IIHF. Viitattu 6.9.2021. (englanniksi)
15. 1 2  Saksa, Ilkka: Ruusunen ja Sandvik kirjoittivat Viikinki historiaa! Suorat valinnat Pohjola-leirille julkistettu. *viikingit.fi*.  11.1.2018. Helsingin Jokerit Ry. Viitattu 6.9.2021.
16. ↑  Saksa, Ilkka: Viikinkien 14 vuotias Rasmus Ruusunen pelaa huomenna ensimmäisen miesten pääsarjapelinsä! *viikingit.fi*.  9.1.2018. Helsingin Jokerit Ry. Viitattu 6.9.2021.
17. ↑  Botnia kuritti toistamiseen Varkautta *botniabandy.fi*.  9.1.2018. Botnia Bandy. Viitattu 6.9.2021.
18. ↑  Botnia Juniorit *facebook.com*.  8.3.2018. Botnia Bandy. Viitattu 21.5.2022.

SaiPa – SM-liiga
1 Hiltunen |
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel  

Valmentajat Hämäläinen – Immonen – Goldberg – Ore – Ropo – Kadera